Absolut skønt sted; vi vil anbefale alle at bo her - både familier uden børn; med større børn og med små børn!
Lejligheden er ren og velholdt med 2 soveværelser, mulighed for 2 opredninger i stuen, 2 mindre altaner (ikke til at spise på), tekøkken m. køle-frys; pænt badeværelse og 3 aircons. Den er del af et lille kompleks med 6-8 ferielejligheder, der deler en pool (m. børnebassin + alm. bassin). Stranden ligger under 5 min væk. Under vores ophold var der kun 3-4 andre familier, så vi havde det næsten for os selv. (Baren var lukket under vores ophold, formentlig grundet få gæster).
Service og kommunikation er rigtig god; der er daglig rengøring - der er direkte telefonisk kontakt til ejer fra lejligheden - og evt. mangler bliver løst med det samme (fx manglede vi et spækbræt; det blev fremskaffet på en halv time).
Eneste ulempe er manglen på indkøb i gå-afstand (der ligger dog en bager ca. 10 mim væk + flere spisesteder). Vi vil anbefale at tage en taxa til supermarkedet på landevejen, ca. halvvejs til havnen - hotellets ejer vil gerne ringe efter taxa ved behov.
OBS. taxa til havnen koster ca. 6 euro (lidt mere hvis der er meget bagage). Vi vil anbefale at lade ejeren booke taxaerne, dels for at undgå pirattaxaer og dels for at undgå 'turistpriser', da nogle taxaer tydeligt er klar over, at turisterne ikke kender øens prisniveau.
I forhold til ture rundt på øen er bil nødvendig. Vi lejede for 1 dag til 55 euro + benzin. Der var ikke behov for yderligere dage.